Surġent tal-pulizija ġie mixli bi stupru ta' tfajla waqt li kien qed jinvestiga rapport ta' serq il-ġimgħa li għaddiet. Huwa għandu 40 sena u joqgħod l-Imtarfa. Is-Surġent, li għandu 18-il sena esperjenza fil-Korp tal-Pulizija, wieġeb mhux ħati tal-akkużi miġjuba kontrih. Il-Prosekuzzjoni mmexxija mill-Ispetturi John Spiteri u Michael Vella spjegat kif fil-lejl bejn is-16 u s-17 ta' April, tfajla għamlet rapport lill-Pulizija minħabba serqa ġo darha. Skont il-Prosekuzzjoni, l-akkużat stupra lit-tfajla meta mar f'darha biex jinvestiga. Intqal ukoll li s-Surġent ġibed filmat xħin beda jistupra lit-tfajla, u r-rapport tas-serqa ma daħalx fl-għassa tal-pulizija. L-Avukat Arthur Azzopardi li qed jidher għall-akkużat talab għall-ħelsien mill-arrest, iżda l-Prosekuzzjoni oġġezzjonat għal din it-talba, u l-Qorti ċaħditha. Id-Difiża talbet ukoll li l-kawża tinstema' fil-magħluq, imma l-Maġistrat Gabriella Vella ċaħdet din it-talba. Il-Qorti ordnat li jkun hemm divjet fuq isem il-vittma. Dwar l-istupru 17-il persuna weħlu l-ħabs minħabba stupru fl-aħħar 3 snin .td_uid_3_60827b9448925_rand.td-a-rec-img{text-align:left}.td_uid_3_60827b9448925_rand.td-a-rec-img img{margin:0 auto 0 0}